cyanic-selkie/wikianc huggingface dataset:
Luettelo digimoneista D–G
Goblimon
Goblimon on pieni virustyypin ja Rookie-tason örkkidigimon, joka on myös Ogremonin edellinen muoto. Goblimonin hyökkäyksiä ovat "Goblin Strike", "Goblin Bomb", "Goblin Rush", "Boulder Throw" ja "Living Shield". Goblimon on vihreäihoinen örkki, jolla on punainen pystytukka ja karvaiset vaatteet ja kantaa mukanaansa iskunuijaa. Se on hyvin villiluonteinen. Goblimon nähdään ensi kertaa Digimon Tamersin toisessa jaksossa, jossa Rika ja Renamon päätyivät taistelemaan sitä vastaan. Calumon muunsi Goblimonin toiseen Champion-muotoonsa, Fugamoniksi. Vaikka Fugamon oli Champion-tasoa, Renamon onnistui kuitenkin tuhoamaan Fugamonin ja lataamaan hänen datansa itseensä. Digimon Frontierissa Goblimoneja nähdään Snimonin apulaisina. Myöhemmin Goblimoneja nähdään Ennustajakylässä ja Autumn Leaf Fairilla. Digimon Data Squadissa Merukimon kertoo Goblimonien paenneen Kuratan ryhmää, jotka tuhosivat digimoneja. Myöhemmin Goblimoneja nähdään Holy Capitalissa. Lapset onnistuivat kukistamaan Goblimonin areenalla. Goblimon nähtiin myöhemmin lasituubissa huoneessa, jossa Thomasin sisko oli. Goblimoneja nähdään myöhemmin kiistelemässä Shamanmonien kanssa Yggdrasilin kukistumisen jälkeen. Elokuvassa Digimon Savers the Movie: Ultimate Power! Activate Burst Mode!! Ogremon komensi valtavaa Goblimon-laumaa, jotka jahtasivat Rhythm-nimistä tyttöä. Myöhemmin Agumon, Gaomon ja Lalamon taistelivat Goblimoneja vastaan voittaen heidät kaikki. Digimon Fusionissa kolme Goblimonia hyökkäsivät Cutemonin kimppuun, mutta Dorulumon kukisti Goblimonit. Goblimon nähdään myös Digimon Fusionin jaksossa 66 Ogremonin ja Fugamonin ravintolassa. Digimon Adventure tri. -elokuvasarjan neljännessä osassa Loss Goblimon oli yksi digimoneista, joka syntyi uudelleen Digimaailman uudelleenkäynnistymisen seurauksena Himekawan tietokoneen mukaan. Vuoden 2020 Digimon Adventure -sarjassa Goblimoneja nähtiin Gogmamonin kätyreinä Sunarizamonien kanssa. Myöhemmin nähtiin myös kaksi Goblimon-heimoa, joista toinen palveli Gaossmonia ja toinen Minidekachimonia. Myöhemmin Cutemon kertoi Taichille Rebellimonin pelastaneen hänet menneisyydessä hyökkääviltä Goblimoneilta. Goblimoneja esiintyi myös Valkyrimonin kokeessa jahtaamassa Botamonia, jonka oli osa Taichin koetta Rohkeuden Tunnuksen täyden voiman löytämiseksi.
Gogmamon
Gogmamon on Ultimate-tason maadigimon ja Golemonin ylempi muoto. Gogmamon muistuttaa kristallisoitua Golemonia, jolla on isot kristalliset kädet ja kristalliset kasvot ja rintamus ja kaksi valtavaa kristallia selässään. Gogmamonin hyökkäyksiä ovat Giant Grater ja Curse Reflection. Gogmamon esiintyi ensi kerran Digimon Reference Book -kirjassa.
Vuoden 2020 Digimon Adventure -sarjassa Gogmamon piti Gotsumoneja orjina kaivoksissa louhimassa hänelle jalokiviä syötäväksi. Hänellä oli myös palveluksessa paljon Sunarizamoneja ja Goblimoneja. Pienempi joukko Gotsumoneja sekä Golemon olivat päässeet pakoon ja ystävystyneet Mimin ja Palmonin kanssa. Kun Taichi ja Sora löysivät Mimin, he päättivät auttaa tätä hyökkäämään Gogmamonin linnaan. Gogmamon oli voimakas vastustaja ja hän hajotti Golemonin palasiksi. Mutta Taichi ja Mimi huomasivat, ettei Gogmamonin kuori itsekään kestänyt jalokiviä, jolloin Lilimon ensin aiheutti yhden jalokiven avulla Gogmamonille halkeaman ja sen jälkeen tuhosi hänet.
Gogmamonin nimi tulee Gogmagog-jättiläisestä.
Gokuwmon
Gokuwmon on Ultimate-tason petodigimon. Gokuwmon muistuttaa apinan ja ihmisen risteytystä, jolla on mustat hanskat ja housut ja Nyoikinkobou niminen sauva aseena. Gokuwmonin hyökkäyksiä ovat Secret Technique: Waking Shadow, Lightning-speed Attack, Super-electrified Lightning Cannon ja Somersault Cloud. Sarjan Digimon Fusionin kolmannella kaudella Gokuwmon esiintyi Sanzomonin oppilaana auttaen vangitsemaan Gumdramonin. Gokuwmon esiintyi myös Digimon Heroes! -pelissä. Gokuwmonin nimi tulee Son Gokūsta. Pelissä Gokuwmon voi kehittyä Apemonista.
GoldNumemon
GoldNumemon on Champion-tason mutanttidigimon. GoldNumemon muistuttaa kullanväristä Numemonia, jolla on enkelimäiset siivet ja koru kaulassaan. GoldNumemonin hyökkäyksiä ovat Gold Excrement, Gold-Durian Rush, Goldonala ja Big Yucky Tongue. GoldNumemon on esiintynyt Digimon World Data Squad, Digimon Story: Cyber Sleuth, Digimon Story: Cyber Sleuth - Hacker's Memory, Digimon Collectors, Digimon Heroes!, Digimon Links ja Digimon ReArise -peleissä. GoldNumemonin vaihtoehtoinen muoto on PlatinumNumemon.
Goldramon
Goldramon on Digimon-hahmo. Goldramon on Mega-tason lohikäärmedigimon ja yksi Neljästä Lohikäärmeestä. Goldramonilla on kullanvärinen ruumis, kuusi siipeä ja Pyhä Sormus toisessa käsivarressaan. Goldramonilla on myös punaisen ja sinisen väriset käsisuojukset joihin on suljettu lohikäärmeet nimeltä Amon ja Umon, jotka edustavat tuhoa ja jälleensyntymistä. Goldramonin hyökkäyksiä ovat God Flame, God Fist ja Good Summon.
Vuoden 2020 Digimon Adventure -sarjassa Goldramon esiintyy Patamonin vaihtoehtoisena Mega-muotona. Kun kaikkien kahdeksan Valitun sisäinen toivo ja valo antoi HolyAngemonille ja Angewomonille lisää voimaa, HolyAngemon äärikehittyi Goldramoniksi ja yhdessä Holydramonin kanssa melkein voittivat taistelussa Millenniummonin. Millenniummon kuitenkin kehittyi ZeedMillenniummoniksi ja alkoi tuoda Digimaailmaan maailmanloppua. Mutta Digimaailman sekä Valittujen kanssa ystävystyneiden digimonien sisäinen toivo ja valo antavat Goldramonin ja Holydramonin kanssa lisää voimaa WarGreymonin tavallista voimakkaampaan Gaia Force -hyökkäykseen, joka tuhoaa ZeedMillenniummonin. Tämän jatkumon versio Goldramonista oli kooltaan kolossaalinen, lähes saman kokoinen kuin Millenniummon.
Goldramon on esiintynyt myös Digimon Adventure V-Tamer 01 -mangassa yhtenä Metamormonin muodoista ja peleissä Digimon World Dawn and Dusk, Digital Monsters D-Project, Digimon Adventure 02: Tag Tamers, Digimon Story: Lost Evolution, Digimon Story: Super Xros Wars Blue and Red, Digimon Story: Cyber Sleuth, Digimon Story: Cyber Sleuth - Hacker's Memory, Digimon Heroes! ja Digimon ReArise. Goldramonista on olemassa myös X-Antibodyversio Goldramon X.
GoldVeedramon
GoldVeedramon on Armor-tason lohikäärmedigimon. GoldVeedramon syntyy V-monista Kohtalon Digieggin avulla. GoldVeedramon muistuttaa kullanväristä Veedramonia, jolla on pitemmät sarvet ja kynnet ja V-kirjain rinnassaan. GoldVeedramonin hyökkäyksiä ovat V-Nova Blast, Cutter Shoot, Cutter Punch ja Gold Vee Head Butt. GoldVeedramon on esiintynyt Digimon Adventure 02: D-1 Tamers pelissä.
Golemon
Golemon (suomenkielisessä versiossa Rockmon) on Champion-tason mineraalidigimon, joka koostuu kokonaan kellertävästä kivestä. Golemonin hyökkäyksiä ovat Sulfur Plume, Rock Punch ja Powerful Punch ja GolemJijiKamemon-muodossa Tail Thrust Booster. Sarjassa Digimon Zero Two Archnemon loi Golemonin Pimeästä Tornista ja lähetti hänet tuhoamaan padon, minkä tuhoutuminen hautaisi kylän veden alle. Lasten digimonit eivät pärjänneet Golemonille Armor-tasoillaan. Daisuken ehdotettua Golemonin tuhoamista Iori kielsi ajatuksen, koska muuten he eivät olisi Keniä parempia. Myöhemmin Stingmonin taistellessa Golemonia vastaan Palmon kertoi lapsille totuuden Golemonista. Yolei kehitti Hawkmonin Aquilamoniksi, joka onnistui tuhoamaan Golemonin Stingmonin avulla. Digimon Tamersissa Golemon oli yksi Takaton DigiModify-korteista. Digimon Frontierissa Golemoneja nähtiin Grumblemonin palvelijoina. Yksi Golemon hyökkäsi Ennustajakylässä lasten kimppuun, mutta BurningGreymon tuhosi sen. Myöhemmin Seraphimonin kukistuttua Grumblemon lähettää valtavan armeijan Golemoneja lasten kimppuun. Golemonit kukistavat Kumamonin ja Beetlemonin, mutta JP:n löydettyä Whamonin avulla Ukkosen petohenkensä hän muuntautuu MetalKabuterimoniksi ja kukistaa Golemonit. Digimon Fusionissa Golemoneja nähtiin Christopherin armeijassa. Golemon voi yhdistyä MailBirdramonin kanssa hybridimuotoon tai Jijimonin ja Kamemonin kanssa GolemJijiKamemoniksi. Golemoneja nähtiin myös Digimon Xros Wars -mangassa. Digimon Next -mangassa Golemon taisteli Tyrannomonia vastaan Net Battlessa. Digimon Adventure tri. -elokuvasarjan viidenneessä osassa Coexistence todelliseen maailmaan ilmestyy Golemoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle. Vuoden 2020 Digimon Adventure -sarjassa Golemon jahtasi Mimiä ja Palmonia heidän jouduttuaan erilleen muista. Golemon osoittautui kuitenkin ystävälliseksi ja haastoi Togemonia reiluun nyrkkeilyotteluun, jonka Togemon lopulta voitti. Kun Taichi ja Sora löysivät Mimin, paljastui, että Golemon ja Gotsumonit olivat paenneet linnasta, jonka kaivoksissa Gogmamon piti orjinaan muita Gotsumoneja jalokivien louhimiseksi Sunarizamon- ja Goblimon joukkojen valvonnassa. Taistelussa Gogmamonia vastaan Golemon hajosi palasiksi, mutta hänet koottiin myöhemmin uudelleen. Mimi oli opettanut Golemonin alun perin olemaan hänen ”alaisensa”, mutta Gogmamonin tuhouduttua päättikin opettaa tämän pitämään häntä ”ystävänä”.
Golemon voi Digimon Reference Bookin mukaan kehittyä Gogmamoniksi.
Gomamon
Gomamon on Digimon Adventuressa Jou Kidon kumppani. Gomamon on Rookie-tason digimon. Se on kehittynyt Pukamonista ja kehittyy Ikkakumoniksi. Gomamonin perushyökkäyksen nimi on Marching Fishes (Marssikalat). Toinen Gomamonin hyökkäys on Claw Attack. Merieläindigimonina Gomamon onkin kalojen ystävä. Sillä on evämäiset eturaajat ja valkoinen karvapeite violetein kuvioin. Jaksosta 27 lähtien Gomamonin suomenkielinen ääni oli Heljä Heikkinen. Digimon Frontierissa Gomamoneja nähtiin Goma Islandin asukkaina, jota ympäröivät suuret vesipyörteet estivät Gomamoneja menemästä kotisaarelleen. Zoen läydettyä Tuulen petohenkensä hän onnistui sammuttamaan pyörteet, jolloin Gomamonit pystyivät palaamaan kotisaarelleen. Myöhemmin Gomamoneja nähtiin Autumn Leaf Fairilla. Digimon Data Squadissa Spencer Damon otti kuvia Gomamoneista, kunnes Kurata pelotti Gomamonit veteen Lynxmonin hyökkäyksen aikana. Yksi Gomamoneista kehittyi Ikkakumoniksi ja hyökkäsi ryhmän kimppuun. Digimon Fusionissa Gomamon nähtiin Digimon Data Collectionissa jaksossa 24. Myöhemmin Digimon Fusionin kolmannella kaudella mystinen kellokauppias kutsui Joun ja Gomamonin avuksi taistelussa Quartzmonia vastaan. Sarjassa Digimon Universe: Appli Monsters Yujin Ozoralla oli Gomamonia muistuttava avaimenperä älypuhelimessaan. Gomamon esiintyi myös Digimon Adventure V-Tamer 01 -mangassa. Gomamonista on olemassa myös X-Antibodymuoto Gomamon X.
Gomamonin nimi tulee japanin sanasta gomafuazarashi, joka tarkoittaa erästä hyljettä.
Gorillamon
Gorillamon on Champion-tason petodigimon, joka muistuttaa valkoturkkista mustaihoista gorillaa, jolla on mustat nahkaremmit vasemman jalkansa ympärillä ja energiatykki oikeassa kädessään. Gorillamonin hyökkäyksiä ovat Power Attack ja Energy Cannon. Gorillamon nähdään Digimon Adventuressa ainoastaan jaksossa 38, jossa hänet nähdään valokuvassa riehumassa New Yorkissa yhtenä lukuisista Digimaailmasta ilmestyneistä digimoneista, jotka kiteyttivät kaiken mitä koskettivat ja joihin muiden digimonien aseet eivät tehonneet. Gorillamon oletettavasti katosi vasta Pimeyden valtiaiden ja Apocalymonin tuhouduttua. Sarjassa Digimon Zero Two amerikkalainen poika nimeltä Michael kertoi Valituille lapsille nähneensä tämän saman Gorillamonin ja tulleensa pian sen jälkeen itsekin Valituksi lapseksi. Myöhemmin Gorillamon nähtiin Digimon-keisarin pahan spiraalin vaikutuksen alaisena. Gorillamon sai ammuttua Digitamamonia iskullaan, mutta Betamonin kehityttyä Seadramoniksi hän veti Gorillamonin veden alle tukkien Gorillamonin tykin jäähyökkäyksellään ja Togemon tuhosi pahan spiraalin vapauttaen Gorillamonin. Myöhemmin Gorillamon nähdään vietnamilaistytön digimonkumppanina ja lopputaistelussa BelialVamdemonia vastaan.
Digimon Tamersissa Gorillamon nähdään Terriermonin vastustajana Henryn pelissä. Terriermonin kehityttyä Gargomoniksi hän onnistui kukistamaan Gorillamonin. Myöhemmin Gorillamon ilmestyi ihmisten maailmaan kostaakseen tappionsa. Gorillamonin yritettyä tuhota Henryn Energy Cannon -iskullaan, Terriermon ampui Bunny Blast -iskunsa Gorillamonin tykkiin tuhoten tämän. Digimon Data Squadissa SaberLeomon kertoi Gotsumonille Gorillamonin olleen yksi 10 vuotta sitten tapahtuneen Kuratan ryhmän invaasion uhreista. Digimon Fusionissa Gorillamoneja nähtiin Apollomonin armeijassa. Myöhemmin Digimon Fusionin kolmannella kaudella Gorillamon nähtiin Hunterien kokoontumistilaisuudessa. Myöhemmin Quartzmon yhdisti Gorillamonin datan itseensä. Gorillamoneja nähtiin myös Digimon Xros Wars -mangassa. Digimon Adventure tri. -elokuvasarjan viidenneessä osassa Coexistence todelliseen maailmaan ilmestyy Gorillamoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle. Vuoden 2020 Digimon Adventure -sarjassa Gorillamon nähtiin johtamassa linnoitusmaista sotilastukikohtaa, jonne Valitut saapuivat. Garurumon onnistui lopulta kukistamaan Gorillamonin taistelussa Greymonin avulla. Digimon Ghost Gamessä Gorillamon nähtiin yhtenä Sealsdramonin uhreista.
Gotsumon
Gotsumon on Rookie-tason kividigimon. Gotsumon muistuttaa harmaista kivistä koostuvaa pientä olentoa, jolla on keltaiset silmät ja karhun korvia muistuttavat kiviset korvat ja kolme sormea käsissään ja kolme varvasta jaloissaan. Gotsumonin hyökkäyksiä ovat Rock Fist, Crazy Crusher, Hardest Punch ja Earth Shaker. Gotsumon esiintyi ensimmäisen kerran yhdessä Pumpkinmonin kanssa Vamdemonin kätyreinä. He kuitenkin halusivat enemmän pitää hauskaa ja lopulta pettivät Vamdemonin kieltäytymällä hyökkäämästä lasten kimppuun. Tämän seurauksena Vamdemon tuhosi heidät molemmat. Sarjassa Digimon Zero Two kolme Gotsumonia joutuvat digimonkeisarin vangiksi, mutta yksi heistä pääsi karkuun ja hälytti lapset apuun, jotka onnistuivat vapauttamaan Gotsumonit. Myöhemmin Gotsumon nähdään meksikolaistytön digimonkumppanina. Jaksossa paljastetaan Gotsumonin voivan kehittyä Monochromoniksi. Gotsumonin oikeana Champion-muotona on kuitenkin fanien keskuudessa pidetty Icemonia. Digimon Tamersissa Gotsumon oli yksi IceDevimonin uhreista. Digimon Frontierissa Gotsumoneja nähtiin Gotsumonien kylässä, jota Grumblemon terrorisoi. Yksi Gotsumoneista oli arkeologi ja etsi kolmea jalokiveä, joiden avulla Valon Petohenki löytyisi. Koji ja Lobomon pelastivat Gotsumonin Gigasmonilta. Gotsumon vie lapset kyläänsä ja löytää viimeisen tarvittavan jalokiven Gigasmonin hyökätessä kylään. Koji muuntautuu Hengen avulla KendoGarurumoniksi ja on taistelun aikana putoamaisillaan jyrkänteeltä mutta Gotsumon pelastaa hänet. Myöhemmin sama Gotsumon puolustaa lasten kanssa Seraphimonin linnaa Dynasmonilta ja Crusadermonilta. Gotsumon muuntautuu Meteormoniksi ja onnistuu tuhoamaan Knightmonin mutta häviää taistelussa Dynasmonille ja taantuu takaisin Gotsumoniksi. Myöhemmin Gotsumoneja nähtiin kylässä KaratsukiNumemonin vuorella, Ennustajakylässä ja Autumn Leaf Fairilla.
Digimon Data Squadissa Gotsumon esiintyy Merukimonin kätyrinä ja on väkivaltaisempi kuin aiemmin sarjassa esiintyneet Gotsumonit. DATSin jäsenten mentyä Digimaailmaan, Gotsumon pommitti heitä kivillä ja vaaransi Treemonin, Nyokimonin ja Peckmonin. Gotsumon lähetti Blossomonin lasten kimppuun, jonka lapset tuhosivat. Gotsumon lähetti Mammothmoneja DATSin kimppuun, jotka lähes hautasivat heidät lumivyöryn alle. Gotsumon yritti haudata DATSin jäsenet luolaan ja luuli onnistuneensa, jonka jälkeen hän vei loput DATSin jäsenet Merukimonin luo. Lasten paettua Gotsumon teki liiton SaberLeomonin kanssa, jonka lapset onnistuivat kukistamaan. Gotsumon lähetti Zudomonin DATSin kimppuun, ja heidän tuhottuaan hänet Gotsumon päätti kohdata lapset itse ja muuntautui Meteormoniksi. Meteormon oli voitolla kunnes RizeGreymon onnistui kukistamaan hänet. Myöhemmin Gotsumon palasi uudelleensyntyneenä mutta muistinsa menettäneenä. Gotsumon kertoi lapsille missä Yggdrasil oli. Royal Knightsien hyökättyä heidän kimppuunsa Kentaurosmon pelasti Gotsumonin ja lapset. Digimon Fusionissa Gotsumoneja nähtiin Magma Zonen asukkaina. Myöhemmin Bagramonin korruptoima Gotsumon nähdään Minotarumonina armeijassa, joka hyökkäsi ihmisten maailmaan. Digimon Adventure tri. -elokuvasarjan neljännessä elokuvassa Loss Gotsumon oli yksi niistä digimoneista, joka syntyi uudelleen digimaailman uudelleenkäynnistämisen seurauksena Himekawan tietokoneen mukaan. Elokuvassa Digimon Adventure: Last Evolution Kizuna kaksi Gotsumonia nähtiin tuntemattomien valittujen lasten digimonkumppaneina, joiden tietoisuudet Eosmon oli vienyt Mikä-Mikämaahan. Digimon Adventure V-Tamer 01 -mangassa Gotsumon eli Net Oceanin rannalla, jota MarineDevimon terrorisoi usein. Digimon Next -mangassa Gotsumon nähtiin taustalla kouluttajansa kanssa Toorun selittäessä Net Battlesta. Gotsumonista on myös X-Antibodyversio Gotsumon X.
Vuoden 2020 Digimon Adventure -sarjassa Gotsumoneja nähtiin seuraamassa Togemonin ja Golemonin välistä ottelua ja onnittelemassa Mimiä voitosta. Kun Taichi ja Sora löysivät Mimin, paljastui, että Gotsumonit ja Golemon olivat paenneet linnasta, jonka kaivoksissa Gogmamon piti orjinaan muita Gotsumoneja jalokivien louhimiseksi. Mimi oli opettanut Gotsumonit alun perin olemaan hänen ”alaisiaan”, mutta Gogmamonin tuhouduttua hän päättikin opettaa nämä pitämään häntä ”ystävänä”.
Peleissä Gotsumon voi kehittyä Icemoniksi, Golemoniksi tai Minotarumoniksi.
GraceNovamon
GraceNovamon on Mega-tason Galaksidigimon, joka syntyy kun Apollomon ja Dianamon DNA-Digivoituvat keskenään. GraceNovamon on esiintynyt Digital Monster Ver.20th ja Digimon Pendulum Ver.20th -peleissä. GraceNovamonin nimi tulee Gracesta ja supernovasta.
Grademon
Grademon on Ultimate-tason ritaridigimon, joka kantaa X-Antibodya. Grademon muistuttaa kultahaarniskaista ritaria, jolla on sininen viitta. Grademonin hyökkäyksiä ovat Cross Blade ja Grade Slash. Grademonista on olemassa myös paha muoto, jossa Grademonin haarniska on mustan värinen. Grademonin paha muoto esiintyi Digimon Fusionissa Sword Zonella Tactimonin palvelijana. Shoutmon X4 onnistuu kukistamaan hänet taistelussa. Mikey onnistuu muuttamaan Grademonin hyväksi Code Crownin avulla. Grademon uhrautuu taistelussa Tactimonia vastaan suojellakseen lapsia. Myöhemmin Grademon syntyy uudelleen ja yhdistyy Shoutmonin kanssa Shoutmon X7F Superior Modeen tuhoten MegaDarknessBagramonin. Taistelun jälkeen Grademon palaa Digimaailmaan muiden digimonien kanssa. Grademon esiintyi myös Digimon Chronicle ja Digimon D-Cyber -mangasarjoissa.
GrandisKuwagamon
GrandisKuwagamon on Mega-tason hyönteisdigimon. GrandisKuwagamon omaa X-Antibodyn ja sillä on neljä siipeä, musta panssari ja pitkät kynnet. GrandisKuwagamonin hyökkäyksiä ovat Grandis Scissors ja Gran Killer. Digimon Fusionissa GrandisKuwagamon esiintyi Zamielmonin armeijassa. GrandisKuwagamon yhdistyi Honeybeemonien kanssa GrandisKuwagamon Honeybee Modeen. JetMervamon onnistui kuitenkin tuhoamaan hänet. GrandisKuwagamon on esiintynyt myös Digimon Battle, Digimon Masters ja Digimon Re:Digitize Decode -peleissä. Peleissä GrandisKuwagamon voi kehittyä JewelBeemonista.
GranDracmon
GranDracmon on fiktiivinen hahmo, joka esiintyy Digimon World Dawn and Dusk ja Digimon-korttipelissä ja Digimon Chronicle X -mangassa. GranDracmon on Mega-tason demonipeto. Hänen nimensä tulee rankankielisestä sanasta "gran", joka tarkoittaa suurta. "Drac" on lyhenne Draculasta.
GranDracmonia pidetään vampyyrien kuninkaana ja hän, kuten edellisetkin muotonsa kantaa X-Antibodya. Hän on kuolematon ja niin vahva, etteivät edes Seitsemän Suurta Demonilordia pysty kilpailemaan hänen kanssaan. GranDracmonin sanotaan olevan useiden mahtavien ja hyvien digimonien korruption, kuten Lucemonin korruption takana. GranDracmon kuvataan usein aavistuksen verran kentaurin näköisenä digimonina. Hänen lantionsa molemmilla puolilla on hain näköiset päät. Hänen kasvonsa ovat peitetyt. GranDracmon asuu linnassa, Dark Areassa (digimonien helvetissä). Hän on ollut olemassa Dark Arean synnystä lähtien. Hän myös tietää Death X-Evolutionin salaisuudet.
Digimon Chronicle X -mangassa GranDracmon tappoi digimoneja vanhassa digimaailmassa ja pakotti heidät käymään läpi Death X-Evolutionin antaen kuolleille digimoneille X-Antibodyn ennen kuin hän siirsi heidät Dark Areaan. Lucemon päätti käyttää tätä hyödyksi suunnitelmassaan ja sai Laylamonin aiheuttamaan kapinan Dark Areassa, minkä seurauksena useat pahat digimonit karkasivat Dark Areasta Anubismonin ja Examonin kukistumisen seurauksena.
GrandGeneramon
GrandGeneramon on Mega-tason digimon, joka syntyy kun kaikki seitsemän Death Generalsia yhdistyvät keskenään. GrandGeneramonilla on Dorbickmonin pää ja rinta, NeoVamdemonin siivet ja vasen käsi, Zamielmonin häntä ja vatsa, Splashmonin tiikerimäinen alempi puolisko, Olegmonin oikea käsi, Gravimonin oikea käsi ja lonkerot olkapäissä ja Apollomonin vasen käsi ja harja. Grand Generamon esiintyi Digimon Fusionissa kun AxeKnightmon loi uudelleen kaikki seitsemän Death Generalsia ja yhdisti heidän ruumiinsa keskenään GrandGeneramoniksi. Myöhemmin kun Apollomon ja Olegmon kääntyivät lasten puolelle, GrandGeneramon menetti Olegmonin ja Apollomonin osat muuttuen incomplete modeen. Shoutmon X7 ja Olegmon onnistuivat tuhoamaan GrandGeneramonin Olegmonin uhratessa henkensä.
Grani
Grani on erikoistyyppinen Digimon sarjassa Digimon Tamers. Alun perin Grani oli Arkki, käyttöliittymä, jonka Henryn isän työryhmä oli luonut vuonna 1984. He muunsivat sen ajoneuvoksi, jolla tuoda Digimon-kesyttäjät takaisin. Mutta koska Rob "Dolphin" McCoy käytti sen luomiseksi samaa ohjelmaa kuin digimonien luomiseen, Arkista tulikin digimonien kaltainen olento. Kun kesyttäjät palasivat omaan maailmaansa, Arkin luultiin tuhoutuneen, kunnes Yamaki sai siihen yhteyden.
Jaksossa 47 Daisy loi Arkille uuden kehon ja Yamaki antoi sille nimen Zero ARMS Grani (Zero ARtificial MonSter Grani) norjalaisen taruston ritari Sigurdin hevosen mukaan. Gorou "Shibumi" Mizuno lainasi Henryn Digivicea auttaakseen Grania realisoitumaan todelliseen maailmaan. Koska Takato ja Guilmon olivat koko ajan kohdelleet sitä kuin ystävää, Grani ryhtyi Gallantmonin ratsuksi. Grani onnistui pelastamaan Beelzemonin hengen D-Reaperin haavoitettua Beelzemonia kuolettavasti hyökkäyksellään. Jaksossa 50 D-Reaper vaurioitti Grania pahoin, mutta tämä ehti siirtää kaikki voimansa Gallantmonille pelastaakseen tämän hengen. Samalla Gallantmon sai kyvyn kehittyä korkeampaan muotoon, Crimson Modeen, jossa Gallantmon tuhosi D-Reaperin ykkösagentin.
Digimon Fusionin kolmannella kaudella Mystinen Kellokauppias kutsui Granin avuksi taistelussa Quartzmonia vastaan ja Grani yhdistyi Gallantmonin kanssa Crimson Modeen taistellen Quartzmonin luomia BelialVamdemoneja ja VenomVamdemoneja vastaan. Granin lähdettyä pois Takato toivoi Granin vielä palaavan jonakin päivänä takaisin.
GranKuwagamon
GranKuwagamon on Kuwagamonin Mega-muoto. GranKuwagamon muistuttaa valtavaa mustanväristä hyönteistä, jolla on punertavat siivet ja kellertävä rintapanssari. GranKuwagamonin hyökkäyksiä ovat Dimension Scissors ja Catastrophe. GranKuwagamonin kovin kilpailija on HerculesKabuterimon ja kaksikko taistelevat jatkuvasti keskenään. Digimon Tamersissa GranKuwagamon oli yksi Mega-digimoneista, jotka saapuivat auttamaan taistelussa D-Reaperia vastaan. Digimon Frontierissa GranKuwagamon nähtiin Zanbamonin armeijassa. Crusadermon onnistui tuhoamaan GranKuwagamonin taistelussa. Digimon Fusionissa Kongoumon kutsuu useita GranKuwagamoneja taistelemaan lapsia vastaan. Lapset kuitenkin onnistuivat tuhoamaan heidät. Digimon Xros Wars-mangassa GranKuwagamon nähtiin Jupiter Zonella puolustamassa Bagramonin linnaa.
Vuoden 2020 Digimon Adventure -sarjassa GranKuwagamon nähtiin aivopestyn Nanomonin apurina. He uhkasivat tuhota Whamonin, jos Koushiro ei selvittäisi 30 minuutissa Nanomonin olinpaikkaa. GranKuwagamon hävisi myöhemmin taistelun HerculesKabuterimonia vastaan, jonka myötä Nanomon vapautui Soundbirdmonin hallinnasta.
GranKuwagamon voi kehittyä Okuwamonista ja voi kehittyä pidemmälle MegaGranKuwagamoniksi, mikä on jättimäinen GranKuwagamon.
GranLocomon
GranLocomon on Locomonin Mega-muoto. GranLocomon muistuttaa sotatyylistä junaa, jolla on piikikäs pyörivä terä edessään ja voimakkaat turbiinit, jotka auttavat häntä kulkemaan huomattavan nopeasti. GranLocomonin hyökkäyksiä ovat Destroyed Crash ja Limited Express Attack. GranLocomon esiintyi lyhyen aikaa elokuvassa Digimon Tamers: Runaway Locomon, jossa Parasimon pakotti Locomonin kehittymään GranLocomoniksi. Lasten tuhottua Parasimonit GranLocomon dedigivoitui Locomoniksi ja palasi Digimaailmaan. Digimon Fusionissa GranLocomon esiintyy Dust Zonen hallitsijana. GranLocomon orjuutti zonen asukkaat tuomaan hänelle romumetallia vastineena öljystä ja ruoasta. GranLocomon huijaa Pinomonin varastamaan Mikeyn Fusion Loaderin ja toimittamaan sen hänelle. GranLocomon kuitenkin pettää hänet ja yliajaa hänen ja Trailmonien läpi. Hagurumon asettaa Fusion Loaderin GranLocomonin paneeliin, mikä saa hänen vauhtinsa kiihtymään entisestään ja GranLocomon ryntää kaupungin läpi aikeenaan paeta alueelta. Pinomon saa kuitenkin pidäteltyä GranLocomonia ja tuhoaa Hagurumonin, jolloin Mikey saa Fusion Loaderinsa takaisin. Mikey kehittää Shoutmonin X4 -muotoonsa, joka onnistuu iskemään GranLocomonin hyökkäyksen häntä itseään päin, mikä tuhoaa GranLocomonin.
GrapLeomon
GrapLeomon on Ultimate-tason petomiesdigimon, joka on kehittynyt Leomonista tai Grizzlymonista. GrapLeomon esiintyy peleissä Digimon World 2003, Digimon World Dawn/Dusk ja Digimon Battle. GrapLeomonin hyökkäyksiä ovat The King of Fist ja Cyclonic Kick. GrapLeomonilla on panssaroitu puku ja neljä hurjasti pyörivää turbiinia käsissään ja jaloissaan. GrapLeomon voi kehittyä SaberLeomoniksi, HeavyLeomoniksi tai Marsmoniksi.
Gravimon
Gravimon on Ultimate-tason digimon, jonka nimi tulee sanasta gravity. Darkness Modessa sen voimat vastaavat jopa Mega-tasoa. Gravimon muistuttaa ihmistä, jolla on lonkeromaiset kädet, pitkät jalat, pitkät mustat hiukset ja mustia köysimäisiä ulokkeita ympäri kehoa. Gravimonin hyökkäyksiä ovat Octa Gravity, High Gravity Pressure ja Gravity Bang ja Darkness Modessa High Gravity Pressure. Gravimon esiintyi Digimon Fusionissa Bagra-armeijan jäsenenä yhtenä Pimeyden Kenraaleista ja Canyon Landin hallitsijana. Gravimon määräsi armeijansa puolustamaan linnaansa kuultuaan viiden muun Death Generalsin tuhoutumisesta lasten käsissä. Gravimonin ydin sijaitsi linnansa suojissa. Gravimon yhdistyi Thunderbirmonin, Eaglemonin, Hippogriffomonin, Sagittarimonin, Cerberumonin ja Centarumonin kanssa Darkness Modeen. Gravimon onnistui tappamaan Deckerdramonin, mutta Shoutmon X7 onnistui tuhoamaan Gravimonin tuhoamalla tämän ytimen. Myöhemmin AxeKnightmon käytti Gravimonin ruumista osana GrandGeneramonia. Gravimonin henki joutui Prison Landille. GrandGeneramonin tuhouduttua Gravimonin henki tuhoutui myös.
Vuoden 2020 Digimon Adventure -sarjassa Gravimon oli yksi digimoneista, joiden kodit Millenniummon oli tuhonnut. Gravimon oli tämän seurauksena sitonut itsensä pakkopaitamaisiin kääreisiin. Siinä missä suurin osa muista digimoneista halusi auttaa ElDradimonia palaamaan omaan kotiinsa, Gravimon kieltäytyi auttamasta. Gravimon jopa kyseenalaisti,miksi ElDradimon voisi palata kotiinsa, jos kukaan muukaan ei voinut. Takerun päättäväisyys teki häneen lopulta vaikutuksen ja hän auttoi Takerua ja HolyAngemonia pelastamaan ElDradimonin putoamiselta. Gravimon pysyi kuitenkin tapahtuneesta huolimatta hyvin etäisenä digimonina.
GreyKnightsmon
GreyKnightsmon on Mega-tason ritaridigimon, joka syntyy kun MetalGreymon, SkullKnightmon ja Axemon yhdistyvät keskenään. GreyKnightsmonin hyökkäys on Gigas Spiral. GreyKnightsmon on esiintynyt Digimon Heroes! ja Digimon Story: Super Xros Wars Blue and Red -peleissä.
Greymon
Greymon on Digimon-hahmo. Se on Champion-tasolla ja kehittyy Digimon Adventuressa Agumonista tarpeen tullen Taichin digivicen avulla. Taichin Rohkeuden Tunnus saa Greymonin muuttumaan MetalGreymoniksi. Greymon on oranssi dinosaurusdigimon, jonka päässä on tummanruskea, kypärämäinen, sarvekas kilpi. Greymonin hyökkäyksiä ovat Mega Flame (Megaliekki) ja Nova Blast Greymon ei kuitenkaan käytä myöhemmin mainittua hyökkäystä usein.
Joissain tapauksissa, kun kehittyminen epäonnistuu, Greymonista voi tulla paha, virustyyppinen SkullGreymon.
Digimon-elokuvassa nähtiin Greymon, joka oli väriltään punertava. Greymon taisteli Parrotmonia vastaan, kunnes molemmat katosivat digimaailmaan. Digimon Adventure -sarjassa Etemon lähetti villin Greymonin taistelemaan lapsia vastaan, kunnes SkullGreymon tuhosi hänet. Digimon Adventure V-Tamer 01 -mangassa Greymon auttoi Centarumonia ja Meramonia kukistamaan Hospitowniin hyökänneen Tuskmonin. Greymon esiintyi myös Digimon Next-, C'mon Digimon- ja Digimon Xros Wars -mangassa.
Digimon Fusionissa nähtiin erilainen Greymon, joka oli väriltään sininen. Greymon pystyi yhdistymään MailBirdramonin kanssa MetalGreymoniksi ja Deckerdramonin kanssa DeckerGreymoniksi. Greymonista on myös X-Antibodymuoto Greymon X.
Greymonin nimi tulee mahdollisesti englannin sanasta grey eli vanha tai muinainen tai väärinkirjoitetusta sanasta great eli suuri tai mahtava. Greymonin vaihtoehtoinen muoto on GeoGreymon.
Grimmon
Grimmon on Champion-tason digimon, joka esiintyy Digimon World Dawn and Dusk -pelissä. Grimmonin hyökkäyksiä ovat Chrono Destruction, Dark Crusher, Petit Flame ja Black Blast. Grimmon voi kehittyä ChaosGrimmoniksi ja eteenpäin ExoGrimmoniksi.
Grizzlymon
Grizzlymon on Champion-tason petodigimon. Grizzlymon muistuttaa violetinsinistä karhua, jolla on kuunsirpin näköinen kuva otsassaan, pitkät kynnet etujaloissaan ja punaiset suojukset olkapäissään. Grizzlymonin hyökkäyksiä ovat Maul Attack, Crescent Dawn, Heavy Attack ja Black Bear Claws. Elokuvassa Digimon Frontier: Island of Lost Digimon Grizzlymon komensi petodigimonien armeijaa. Lasten ansiosta Grizzlymon lopetti erimielisyydet Dinohyumonin välillä. Digimon Fusionissa Grizzlymoneja nähtiin Apollomonin armeijassa. Digimon Adventure V-Tamer 01 -mangassa Neo Saiba loi Callismonin siirtämällä Arkadimonin dataa Grizzlymoniin. Digimon Next -mangassa Grizzlymon nähtiin taustalla kouluttajansa kanssa Toorun selittäessä Net Battlesta. Vuoden 2020 Digimon Adventure: -sarjassa Grizzlymon taisteli Zanbamonia vastaan yhdessä Apemonin ja Strabimonin kanssa, mutta Zanbamon tuhosi Grizzlymonin taistelussa. Grizzlymon kehittyy Bearmonista ja voi kehittyä Monzaemoniksi tai Pandamoniksi.
Growlmon
Growlmon on punainen dinosaurusdigimon, joka on Guilmonin Champion-muoto. Growlmonilla on ympäri kehoaan digitaalivaaraa merkitseviä tatuointeja ja kahleita käsissään ja jaloissaan. Growlmonilla on myös sarvet ja harja. Growlmonin hyökkäyksiä ovat Pyro Blaster, Dragon Slash ja Howling. Growlmon nähdään ensimmäistä kertaa Digimon Tamersin jaksossa 8, Guilmon kehittyy. Siinä Impmon oli vapauttanut Devidramonin, joka riehui ympäri kaupunkia, mutta Calumonin ansiosta Guilmon muuttui Growlmoniksi ja kukisti Devidramonin. Growlmon nähdään myös elokuvissa Digimon Tamers: Battle of Adventurers ja Digimon Tamers: Runaway Locomon. Digimon Next -mangassa Growlmon joutui Zanbamonin uhriksi. Growlmonista on olemassa myös keltainen versio, joka on esiintynyt Digimon World Data Squad ja Digimon World: Next Order -peleissä sekä X-Antibodyversio Growlmon X. Growlmon voi kehittyä WarGrowlmoniksi.
Grumblemon
Grumblemon on Hybrid-tason örkkidigimon. Grumblemon voi syntyä kenestä tahansa Maan hengen avulla. Grumblemon muistuttaa peikkoa, jolla on isot kädet ja nenä ja liilat kengät ja piikkimäiset suojukset polvissa ja olkapäissä ja ruskea tonttulakkia muistuttava päähine, jonka päässä on metallinen piikkipallo. Grumblemonin hyökkäyksiä ovat Snake Eye Break ja Jack in the Box. Digimon Frontierissa Grumblemon nähtiin Cherubimonin palvelijana. Grumblemon pystyi muuntautumaan Gigasmoniksi Maan petohengen avulla. MetalKabuterimon onnistui tuhoamaan Grumblemonin ja latasi tämän henget ja fraktaalikoodin itseensä.
Gryphonmon
Gryphonmon on Mega-tason eläindigimon, jonka nimi tulee Gryphonista. Gryphonmon muistuttaa tiikerin, käärmeen ja linnun risteytystä, jolla on tiikerimäinen vartalo, käärmemäinen häntä, siivet ja pääsuojus. Gryphonmonin hyökkäyksiä ovat Solo Roar, Möbius Bite, Legendary Blade ja Legendary Claw. Digimon Tamersissa Gryphonmon oli yksi Mega-tason digimoneista, jotka auttoivat taistelussa D-Reaperia vastaan. Digimon Frontierissa Gryphonmon nähtiin Zanbamonin armeijassa. Crusadermon onnistui tuhoamaan Gryphonmonin taistelussa. Digimon Xros Wars-mangassa Gryphonmon nähtiin Jupiter Zonella puolustamassa Bagramonin linnaa. Vuoden 2020 Digimon Adventure -sarjassa Gryphonmon nähtiin Kimeramonista irtaantuneesta palasesta syntyneenä digimonina, jonka Vademonit ja Moon=Millenniummon lähettivät pidättelemään Valittuja, jotta nämä eivät estäisi Millenniummonin henkiinheräämistä. Taistelun päätteeksi MetalGarurumon tuhosi Gryphonmonin.
Guardromon
Guardromon on Champion-tason robottidigimon, joka pystyy ampumaan raketteja käsistään ja lentämään selässään olevalla rakettirepulla. Guardromonin perushyökkäys on Destruction Granade. Muita Guardromonin hyökkäyksiä ovat Warning Laser ja Red Alert. Digimon Adventuressa Guardromoneja nähdään hetken aikaa takaumassa, jossa Piamon hyökkäsi armeijansa kanssa salaiseen laboratorioon, jossa Valittujen lasten digimonit ja Tunnukset luotiin. Gennai onnistuu pelastamaan Tunnukset ja digimunat, mutta Guardromonin hyökkäys sai hänet pudottamaan Tailmonin digimunan ja Tunnuksen. Sarjassa Digimon Zero Two lukemattomia Guardromoneja nähdään digimonkeisarin pahan renkaan vaikutuksen alaisena Full Metal Cityssä. Yksi heistä tuhoaa portaalin ihmisten maailmaan estääkseen Hikaria lähtemästä. Guardromonit tulittivat Nefertimonia kunnes Fladramon ja Pegasmon onnistuvat vapauttamaan heidät pahan renkaan vallasta. Andromonin vapauduttua pahan renkaan vallasta hän tuhoaa Pimeän Tornin ja uudelleenohjelmoi Guardromonit liikkuviksi. Myöhemmin Guardromon nähdään lopputaistelussa BelialVamdemonia vastaan.
Digimon Tamersissa Andromon dedigivoituu Guardromoniksi hävittyään taistelun Orochimonia vastaan. Guardromon auttoi lapsia pelastamaan Jenin Orochimonin kynsistä. Orochimonin tuhouduttua Guardromonista tuli Kazun digimonkumppani. Guardromon auttoi lapsia taistelussa Beelzemonia ja D-Reaperiä vastaan. Guardromon esiintyy myös elokuvassa Digimon Tamers: Runaway Locomon jossa hän auttaa lapsia taistelussa Locomonia ja Parasimoneja vastaan. Digimon Data Squad -sarjassa Guardromon oli yksi Kuratan ryhmän uhreista. Digimon Fusionissa Guardromoneja nähtiin AxeKnightmonin joukoissa Dust Zonella. Digimon Next -mangassa Guardromoneja nähtiin Andromonin vastarintaryhmässä Light Cityssä. Vuoden 2020 Digimon Adventure -sarjassa lapset löysivät muinaisten raunioiden alta tehtaan, joka sisälsi useita sammuneita Guardromoneja. Yksi Guardromon herättyään pelasti Mimin ja Palmonin Soundbirdmonin aivopesemältä Andromonilta. Myöhemmin Guardromon uhrasi itsensä taistelussa Andromonia vastaan. Guardromonista on olemassa myös kullanvärinen versio. Guardromon kehittyy Hagurumonista ja voi kehittyä Andromoniksi.
Guidemon
Guidemon on Digimon Next -mangassa esiintyvä opasdigimon, joka muistuttaa kädellistä lentävää LCD-monitoria. Guidemon opastaa lapsia heidän saavuttuaan Battle Terminalille.
Guilmon
Guilmon on Rookie-tason digimon ja yksi harvoista "hyvistä" virustyypin digimoneista. Guilmon muistuttaa punaista dinosaurusta, jolla on rinnassaan digitaalivaaran symboli ja muita tatuointikuvioita eri puolilla kehoa. Guilmon syntyi kun Takato piirsi oman unelmadigimoninsa Guilmonin kuvan paperille. Seuraavana päivänä Shinjukuun materialisoitui oikea Guilmon. Siitä tuli Takaton digimonkumppani ja he yhdessä taistelivat pahoja digimoneja vastaan. Kun Takato, Henry ja Terriermon tapasivat Gorou Mizunon (alias Shibumi) ja joukon DigiGnomeja, hän sai selville miten Guilmonista oli tullut oikea digimon. DigiGnomet olivat löytäneet Takaton piirustuksen ja sen pohjalta keränneet Digimaailmasta pölypaketteja luoden Guilmonin sen pohjalta. Guilmon on hyvin utelias, leikkisä ja uskollinen. Guilmon on myös hyvin voimakas huolimatta Rookie-tasostaan, osoituksena kyky kukistaa Champion-tason digimoneja, kuten IceDevimonin. Guilmon esiintyy myös elokuvissa Digimon Tamers: Battle of Adventurers ja Digimon Tamers: Runaway Locomon.
Digimon Fusionissa Guilmoneja nähdään Mikey Kudon unessa. Myöhemmin hän käyttää Guilmonin DigiMemories-korttia raivatakseen tien auki. Guilmon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Guilmonista on myös X-Antibodymuoto Guilmon X.
Gulfmon
Gulfmon on Mega-tason demonipetodigimon. Gulfmon muistuttaa kentaurimaista olentoa, jolla on ruskeat siivet ja käsissään kolme pitkää kynttä, jotka muodostavat avattuina kolmion. Gulfmonin hyökkäyksiä ovat Black Requiem ja Dead Scream. Elokuvassa Digimon Tamers: Battle of Adventurers Mephistomon kehittyi Gulfmoniksi ja oli voitolla lapsia vastaan, kunnes WarGrowlmon, Rapidmon ja Taomon porautuivat Gulfmonin läpi Trinity Burst yhteishyökkäyksellään, mikä tuhosi Gulfmonin. Gulfmon esiintyi myös Digimon Xros Wars -mangassa, jossa AxeKnightmon yhdisti Gulfmonin itseensä. Vuoden 2020 Digimon Adventure -sarjassa Gulfmon nähtiin Valkyrimonin näyssä osana pimeyden digimonien armeijaa.
GulusGammamon
Digimon Ghost Gamessä GulusGammamon oli Gammamonin todellinen persoonallisuus kauan ennen kuin toinen lempeämpi persoonallisuus syntyi. GulusGammamon nähtiin ensimmäistä kertaa aurana, joka ilmestyi hetkellsesti esiin Gammamonin sisältä taistelussa Clockmonia vastaan. Gammamon varjokehittyi ensi kertaa GulusGammamoniksi järkytyttyään sitä, kun Bokomon kuoli suojellessaan Gammamonia Sealsdramonin salamurhayritykseltä. GulusGammamon tappoi Sealsdramonin ja avasi repeämän aika-avaruuteen paetakseen. TeslaJellymon ja Angoramon yrittivät pysäyttää hänet, mutta eivät onnistuneet. Vasta kun Hiro oli valmis uhraamaan itsensä suojellakseen TeslaJellymonia ja Angoramonia, GulusGammamon palautui takaisin Gammamoniksi.
Gammamon varjokehittyi GulusGammamoniksi jälleen, kun Archnemon uhkasi syödä Gammamonin. GulusGammamon tappoi armottomasti Archnemonin, mutta tällä kertaa palautui vapaaehtoisesti takaisin Gammamoniksi, sanoen, että ”nyt ei ole aika”. Gammamon kehittyi GulusGammamoniksi myös taisteluissa Oboromoneja sekä ShogunGekomonia vastaan. Jälkimmäisen aikana hän ilmaisi halunsa siihen, että Hiro jonain päivänä suostuisi synkronoitumaan hänen kanssaan.
GulusGammamonin ääni puhui Gammamonille myöhemmin, kun hän joutui Digimaailmassa taisteluun Rafflesimonia vastaan. Ja pian tämän jälkeen, taistelussa BloomLordmonia vastaan Gammamon varjokehittyi viimeisen kerran taistelussa GulusGammamoniksi. Samalla paljastui, että GulusGammamon itse oli jättänyt pienen palasen virusta nimeltä GRB (Gulus Realm Burst) ennen saapumistaan ihmisten maailmaan. Pian sen jälkeen GulusGammamon superkehittyi Regulusmoniksi, joka paljasti GRB:n vahvistavan digimonien selviytymisvaistoja ja taistelutahtoa, jotta Digimaailmaan syntyisi uusi maailmanjärjestys, jossa vahvat selviytyvät ja heikot ”nielaistaan”.
Hiro synkronoitui Regulusmonin kanssa pelastaakseen Gammamonin lempeän persoonallisuuden. Siriusmon (Gammamonin lempeä Mega-muoto) päihitti Regulusmonin, palautti hänet takaisin GulusGammamoniksi ja lopulta nielaisi hänet itse. Lempeä Gammamon käytti tämän jälkeen voimaa nimeltä Medicine palauttaakseen kaikki GRB:n tartuttamat digimonit ja korroosion vaikutukseksi joutuneet alueet normaaleiksi. GulusGammamonin ääni puhui myöhemmin Gammamonin kautta Quantumonin valtaistuinsalissa, että pyrki rakentamaan GRB:n tartuttamista digimoneista armeijaa nielläkseen ”Lopuntuojan”, Gammamonin kotiplaneetan tuhosta vastuussa olevan olennon, joka uhkaisi myös Maata 2 000 vuoden kuluttua.
Gummymon
Gummymon on In-Traning-tason digimon, joka on kehittynyt Zerimonista. Gummymon muistuttaa vihreää Kokomonia, jolla on sarvi päässään. Gummymonin hyökkäys on Double Bubble. Digimon Tamersissa Terriermon dedigivoitui Gummymoniksi ennen paluutaan Digimaailmaan. Digimon Frontierissa Gummymoneja nähtiin Ennustajakylässä. Digimon Fusionissa Gummymoneja nähtiin Sweet Zonen asukkaina.
Gundramon
Gundramon on Mega-tason digimon, joka muistuttaa konemaista lohikäärmettä, jolla on revolveria muistuttavia aseita ympäri kehoa. Gundramonin hyökkäyksiä ovat Violent Zealot, The Lightning ja Burst Cross. Gundramon on esiintynyt Digimon-korttipelissä ja Digimon Collectors -pelissä.
Gururumon
Gururumon on Champion-tason petodigimon. Gururumon muistuttaa Garurumonia, mutta on petomaisempi. Gururumonin hyökkäykset ovat Chaos Blaster, Animal Bite ja Gururu Thrust. Gururumon on esiintynyt Digimon World Data Squad, Digimon World-trilogiassa, Digimon World: Next Order ja Digimon World Championship -peleissä.
Gwappamon
Gwappamon kehittyy Kamemonista ja voi kehittyä Shawjamoniksi. Gwappamonin nimi tulee taruolennosta Kappa eli Gawappa.
Gyukimon
Gyukimon on Ultimate-tason petodigimon. Gyukimon muistuttaa kentaurimaista olentoa, jolla on härän ylävartalo ja hämähäkin alavartalo. Gyukimonilla on vasemmassa kädessään Senho Tsuchigumo niminen tykki ja myrkkykaasua sisältäviä sylintereitä vartalossaan. Gyukimonin hyökkäyksiä ovat Eight Bundles of Dyed Restraints, Demon Dust Calabash ja Thousand Cannon Tsuchigumo. Gyukimonin purema voi muuttaa ihmisiä Gyukimoneiksi. Gyukimonin nimi tulee japanilaisessa mytologiassa esiintyvästä Gyūkista.
Digimon Ghost Gamessä Ryudamon ilmestyi ihmisten maailmaan ja muuttui pienikokoiseksi Gyukimoniksi. Gyukimon pyysi Hiron apua vaikka Angoramon yritti varoittaa häntä Gyukimonin tavoista lisääntyä puremalla muita ihmisiä. Matkatessaan saarelle Bakumonin kanssa Gyukimon menetti hallinnan itsestään ja muutti puremalla Hiron luokkatovereita Gyukimoneiksi ja kasvoi lopulta itse täysikokoiseksi Gyukimoniksi. Hiron yrittäessä epätoivoisesti palauttaa Gyukimon takaisin Ryudamoniksi, SymbareAngoramon saapui paikalle ja kertoi että se on mahdollista Digivicen avulla. Canoweissmon onnistui taistelun aikana saamaan Ryudamonin DigiCoren ilmestymään Gyukimonin otsalle ja iskiessään päät yhteen hän peitti molemman valoon ja onnistui yhdistämään itsensä Ryudamonin tietoisuuteen missä hän poisti Gyukimonin pimeyden ja vapautti Ryudamonin, joka palasi takaisin alkuperäiseen muotoonsa. Tämän jälkeen Bakumon palautti Gyukimoniksi muuttuneet ihmiset takaisin normaaleiksi ja pyyhki heidän muistinsa tapahtuneesta.
Feitin–Thompsonin lause
Feitin–Thompsonin lause on ryhmäteorian lause, joka yleistää merkittävästi Burnsiden lausetta. Feitin–Thompsonin lauseen mukaan jokainen paritonta kertalukua oleva äärellinen ryhmä on ratkeava. Sen todistivat Walter Feit ja John Griggs Thompson.
Tbilisin ooppera- ja balettiteatteri
thumb|250px|right|Ulkopuolelta thumb|250px|right|Sisältä Tbilisin ooppera- ja balettiteatteri on Tbilisissä toimiva valtion kulttuurilaitos. Se on perustettu 1800-luvun puolivälissä. Teatterissa oli oma ooppera alusta alkaen, mutta ensimmäisinä vuosina balettia esitti vieraileva pietarilainen ensemble. Nimekkäisiin vierailijoihin kuuluivat myös Isadora Duncan ja Mihail Fokin. Italialainen Maria Perrini asui Georgiassa 48 vuotta ja koulutti useita sukupolvia georgialaisia tanssijoita. Ensimmäinen georgialainen baletti esitettiin vuonna 1936.
Enga
Enga voi tarkoittaa:
Ferdinand Laurent
Ferdinand Laurent (1. maaliskuuta 1846 Helsinki – 20. maaliskuuta 1924 Kirkkonummi ) oli suomalainen tilanomistaja, agronomi ja ruotsin kielellä kirjoittanut näytelmäkirjailija.
Laurentin vanhemmat olivat kirjansitojamestari Knut Bernhard Laurent ja Anna Sofia Hedenström. Hän omisti Kirkkonummen Överbyn kylässä avioliiton kautta tulleen Kusas Östergårdin talon vuoteen 1885 saakka ja Pedersin talon vuoteen 1905 saakka. Laurent piti Kirkkonummella omaa maanviljelyskoulua.
Laurent oli naimisissa 1875–1901 Maria Wilhelmina Ekelundin ent. Nordström kanssa.
Carl-Magnus Ekman
Carl-Magnus Ekman (27. maaliskuuta 1938 – 8. kesäkuuta 2010 ) oli suomalainen jalkapalloilija.
Laitahyökkääjänä pelannut Ekman edusti koko uransa ajan 1954–1965 HIFK:ta mestaruussarjassa ja 1. divisioonassa. Hän voitti HIFK:ssa Suomen mestaruuden kausilla 1959 ja 1961. Kaikkiaan Ekman pelasi kahdeksan kauden aikana 140 pääsarjatason ottelua, joissa hän teki 31 maalia.
Maajoukkueessa Ekman pelasi vuosina 1958–1959 yhteensä 5 maaottelua, joissa hän teki yhden maalin.
Pierre Allemane
Allemane kuului vuoden 1900 kesäolympialaisissa Pariisissa hopeaa saaneeseen joukkueeseen.
Belgian Fed Cup -joukkue
Belgian Fed Cup -joukkue edustaa Belgiaa Fed Cupissa. Se toimii Belgian tennisliiton alaisuudessa. Belgia osallistui Fed Cupiin ensimmäisen kerran vuonna 1963. Kaiken kaikkiaan Belgia on pelannut 152 maaottelua, joista voittanut 80 ja hävinnyt 72. Ainoan mestaruutensa se on voittanut vuonna 2001. Myös vuonna 2006 Belgia eteni loppuotteluun.
Väkivaltarikos
Suomessa väkivaltarikokset ovat voimakkaasti yhteydessä runsaaseen alkoholinkäyttöön ja sosiaaliseen syrjäytymiseen. Niin henkirikoksista kuin pahoinpitelyistä valtaosa profiloituu alkoholin vaikutuksen alaisena tehdyiksi. Myös muut päihteet lisäävät riskiä väkivaltarikollisuuteen, ja yleisesti väkivaltarikosten tapahtuessa on käytetty muita päihteitä samanaikaisesti alkoholin kanssa.
Antichrist
Antichrist, Antikrist tai Antikristus voi tarkoittaa ainakin seuraavia:
Alfred Bloch
Alfred Bloch (1877–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
Lauvuskylä
Lauvuskylä on noin 75 asukkaan kylä Kuhmon kaupungissa Kainuussa. Kylä sijaitsee Kuhmon ja Nurmeksen välisen kantatien 75 varrella 31 kilometriä Kuhmon keskustasta Nurmeksen suuntaan. Nurmekseen on matkaa 46 kilometriä. Lauvuskylältä lähtee myös Lauvuksentie Vepsän kylälle. Lauvuskylän nähtävyyksiä ovat Kiehuvan hetteen lähde ja mutterinmuotoinen metsästys- ja erämaja. Lauvuskylällä toimi Ahtosen K-kauppa 1990-luvulle asti.
63.90889°N, 29.53611°W
Minor Earth Major Sky
Minor Earth Major Sky on A-han kuudes albumi, joka julkaistiin 14. huhtikuuta 2000.
Jarrusukka
thumb|right|200px|Tähtikuvioidut jarrusukat Jarrusukka on sukka, jonka pohjassa on usein muoviset jarruttavat täplät. Täplien tarkoitus on lisätä kitkaa sukkien käyttäjän ja lattian välillä ja näin pienentää liukumis- ja kaatumisriskiä.
Fernand Canelle
Fernand Émile Canelle (2. tammikuuta 1882 Pariisi – 11. syyskuuta 1951 Rueil-Malmaison) oli ranskalainen jalkapalloilija. Hän kilpaili Club Françaisille. Hän osallistui vuoden 1900 kesäolympialaisiin Pariisissa ja kuului siellä hopeaa saaneeseen joukkueeseen.